open-index/open-wikipedia-markdown huggingface dataset:
პანაშვიდი (მოთხრობა)

**პანაშვიდი** () — ანტონ ჩეხოვის მოთხრობა, რომელიც 1886 წელს დაიწერა. პირველად, 1886 წლის 15 თებერვალს, გაზეთ „ახალი დრო“-ს 3581-ე ნომერში გამოქვეყნდა.

## გამოქვეყნება 
მოთხრობა თავდაპირველად, 1886 წლის 15 თებერვალს, გაზეთ „ახალი დრო“-ს 3581-ე ნომერში გამოქვეყნდა განყოფილებაში შაბათობები, ხელმოწერით: ან. ჩეხოვი.

მოთხრობა მცირე ცვლილებებით 1887 წელს გაზეთ „ბინდში“ დაიბეჭდა. უმნიშვნელო ცვლილებებით შევიდა ადოლფ მარქსის მიერ 1899—1901 წლებში გამოცემული ჩეხოვის თხზულებათა კრებულის მესამე ტომში.

ჩეხოვის სიცოცხლეშივე მოთხრობა უნგრულ, გერმანულ, რუმინულ, სერბო-ხორვატულ და ფინურ ენებზე ითარგმნა.

## ფონი 
ჩეხოვი, ადრე ჩვეულებრივ თავისი ფსევდონიმით ა. ჩეხონტე აქვეყნებდა ნაწარმოებებს. „ახალ დროში“ ეს მისი პირველი პუბლიკაცია იყო. 27 (14 ძველი სტილით) თებერვალს მან გაზეთისგან ტელეგრამა მიიღო სადაც მოთხრობის ავტორის ნამდვილი სახელით გამოქვეყნებას თხოვდნენ. ა. ლაზარევ-გრუზინსკი თავის მემუარებში წერდა: „ჩეხოვმა თანხმობა მისცა, თუმცა შემდეგ ინანა, რადგან ის რაღაცის სამედიცინო ჟურნალში აპირებდა და თავის ნამდვილ გვარს უფრო სერიოზული სტატიებისთვის ინახავდა“.

6 მარტს (ძველი სტილით 21 თებერვალი) სუვორინის წერილზე პასუხისას, ჩეხოვი წერდა: „მადლობას გიხდით ჩემი ნამუშევრების მიმართ საქებარი სიტყვებისა და მოთრობის სწრაფი დაბეჭდვისათვის ‹…› თქვენ მოსაზრებას ჩემი მოთხრობის გადაგდებული დასასრულის შესახებ ვიზიარებ და მადლობას გიხდით სასარგებლო მითითებისათვის. მე უკვე ექვსი წელია ვმუშაობ, მაგრამ თქვენ პირველი ხართ რომელსაც მითითება და მოტივირება არ დაგეზარათ“.

მოთხრობის ხელნაწერი დაიკარგა. შემორჩა მხოლოდ გაზეთ „ახალ დროში“ დაბეჭდილი ვერსია.

## ლიტერატურა 
* Чехов А. П. Панихида // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.

## რესურსები ინტერნეტში 
* მოთხრობა პანაშვიდი 
* პანაშვიდი, ორიგინალური რუსული ტექსტი
* რექვიემი, ინგლისურენოვანი თარგმანი

## სქოლიო
კატეგორია:ანტონ ჩეხოვის მოთხრობები
King T

**როჯერ მაკბრაიდი** (; დ. 14 დეკემბერი, 1968) ცნობილია როგორც **King T** ან **King Tee** —  ამერიკელი დასავლეთ სანაპიროს ჰიპ-ჰოპ რეპერი. 

როჯერ მაკბრაიდი დაიბადა კალიფორნიის ქალაქ კომპტონში 1968 წლის 14 დეკემბერს. 1998 წელს ჩაწერა სადებიუტო ალბომი *Act a Fool* ლეიბლზე Capitol records. მისი სიმღერები „Act a Fool“, „Payback's a Mutha“, „The Coolest“ და „Bass (რემიქსი)“,  მიჩნეულია ჰიპ-ჰოპ კლასიკად. 1980-იანი წლების ბოლოსა და 1990-იანი წლების დასაწყისში თანამშრომლობდა პროდიუსერ DJ Pooh-თან. იგი საკუთარი ლეიბლის აღმასრულებელი დირექტორია.

## სქოლიო
კატეგორია:ამერიკელი რეპერები
კატეგორია:დაბადებული 1968
კატეგორია:დაბადებული 14 დეკემბერი
კატეგორია:Aftermath Entertainment-ის შემსრულებლები
კატეგორია:XXI საუკუნის ამერიკელი რეპერები
კატეგორია:XX საუკუნის ამერიკელი რეპერები
კატეგორია:XXI საუკუნის მამაკაცი მუსიკოსები
კატეგორია:ცოცხალი ადამიანები
დერჟავნაიის ღვთისმშობლის ხატის ეკლესია (დონეცკი)

**დერჟავნაიის ღვთისმშობლის ხატის ეკლესია** () —  მართლმადიდებლური ეკლესია ქალაქ დონეცკში.  მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას.

ეკლესიის მისამართი: რუსეთის ფედერაცია, როსტოვის ოლქი, ქალაქი დონეცკი, მშვიდობის პროეპექტი, № 97․

## ისტორია 
1996 წელს ქალაქ დონეცკის ადმინისტრაციამ სამლოცველო სახლისათვის გამოყო ყოფილი საწყობი და მისი მიმდებარე მიწის ნაკვეთი. როსტოვისა და ნოვოჩერკასკის ეპარქიის მიტროპოლიტის ბრძანებით პირველ წინამძღვრად დაინიშნა დეკანოზი ალექსანდრე ვოლკოვი და ჩამოყალიბდა სამრევლო საზოგადოებაც. მან აღადგინა ახალი ეკლესიის კედლები. სამრეკლოს პროექტის რეალიზაცია კი მოახდინა მისმა მემკვიდრემ დეკანოზმა სერგეი მორგუნმა, თუმცა ამის შემდეგ ეკლესიის მშენებლობა გაჭიანურდა.2009 წლიდან მშენებლობის საქმეში ჩაერთო ახალგაზრდა მღვდელი დიაკვანი ვლადიმერ ტატარკინი. 2011 წელს არქიტექტორ გ. სტარიხის პროექტის მიხედვით მოხდა ეკლესიის მშენებლობის დასრულება (მისივე პროექტით აშენდა კამენსკ-შახტინსკის ღვთისმშობლის კვართის ეკლესია). 2014 წელს ეკლესიას დაადგეს გუმბათი და დაკიდეს ზარები. ამავე წელს მოხდა ტაძრის კურთხევა. 

ეკლესიაში მხოლოდ ღვთისმსახურება არ მიმდინარეობს, აქ იმართება სასულიერო-საგანმანათლებლო, მისიონერული და სოციალური ღონისძიებებიც. ეკლესია ეხმარება უნარშეზღუდულებს, მრავალშვილიანებს, ლტოლვილებს და კვებავს ქალაქში მდებარე ორ ჩვილ ბავშვთა სახლს. ეკლესიასთან გახსნილია საკვირაო სკოლა, აგებულია სატრაპეზო. 

საზოგადოებრივი ტრანსპორტის გაჩერებას რომელსაც ადრე ერქვა „37-ე მაღაზია“ ახლა უწოდეს „დერჟავნაიის ეკლესია“

## რესურსები ინტერნეტში
* В приграничном с Украиной городе Донецке Шахтинской епархии на Державном храме установили купола и кресты 
* Молитвенное торжество в честь столетия явления Державной иконы Божией Матери состоялось в Державном храме города Донецка 
* В Державном храме провели литургию сразу девять священников 

## სქოლიო
კატეგორია:როსტოვის ოლქის ეკლესიები
კატეგორია:XX საუკუნის ეკლესიები
ვესპასიანეს არმაზის სტელა

**ვესპასიანეს არმაზის სტელა** — სტელა ძველი ბერძნული წარწერით, რომელიც აღმოაჩინეს 1867 წელს არმაზციხეში, მცხეთასთან ახლოს, იბერიის სამეფოს უძველეს დედაქალაქში. სტელაზე გაკეთებული წარწერა უკვდავყოფს იმპერატორ ვესპასიანეს მიერ არმაზციხის კედლების გამაგრების ფაქტს. გარდა ამისა, წარწერაზე მოხსენიებულია ორი იმპერატორი ტიტუსი და დომიციანე, ასევე იბერიის ორი მეფე მითრიდატე I და ფარსმან I, ასევე უფლისწული ამაზასპი. წარწერა თარიღდება ახ. წ. 75 წლით. სტელას ზედა ნაწილი დაკარგულია. პროფესორ დევიდ ბრაუნდის მოსაზრებით, დაკარგული ტექსტი ლათინური ან არმაზული დამწერლობით (არამეულის ადგილობრივი ფორმა) უნდა ყოფილიყო შესრულებული. კირილ თუმანოვი ამაზასპს იბერიის მეფე ამაზასპ I-თან აიგივებდა, თუმცა ის შეიძლება ყოფილიყო უფლისწული ამაზასპიც, ფარსმან I-ის ვაჟი, რომელიც ცნობილია რომში შექმნილი ამაზასპის ეპიგრაფიდან. 

## წარწერა
## ლიტერატურა
*თ. ყაუხჩიშვილი ახალი ბერძნული წარწერა არმაზციხე-ბაგინეთიდან (II) "ნარკვევები" IV თბილისი 1998 გვ. 11-14
*თ. ყაუხჩიშვილი ახალი ბერძნული წარწერა არმაზციხე-ბაგინეთიდან "მცხეთა" XI თბილისი 1996
*თინათინ ყაუხჩიშვილი , ბერძნული წარწერები საქართველოში თბილისი 1951 გვ. 234-240
*დევიდ ბრაუნდი საქართველო ანტიკურ ხანაში კოლხეთისა და ამიერკავკასიის იბერიის ისტორია ძვ.წ. 550-ახ.წ. 562 წლებში ბათუმი 2014 გვ. 327-329
*Stephen H. Rapp Jr (2014) The Sasanian World through Georgian Eyes: Caucasia and the Iranian Commonwealth in Late Antique Georgian Literature
*Ronald Grigor Suny (1994) The Making of the Georgian Nation, Indiana University Press
*Cyril Toumanoff (1969) Chronology of the Early Kings of Iberia, Fordham University
*Giorgi Lomtatidze (1955) Archaeological excavations in an ancient Georgian capital of Mtskheta, Georgian National Academy of Sciences
*Gela Gamkrelidze (2014) Archaeology of Roman period of Georgia

## სქოლიო
კატეგორია:არქეოლოგიური არტეფაქტები
კატეგორია:ფარნავაზიანები
კატეგორია:სტელები
კატეგორია:ეპიგრაფიკა
ივანე დოკუკინის ძეგლი

**ივანე დოკუკინის ძეგლი** () — საბჭოთა კავშირის გმირის ივანე დოკუკინის ძეგლი ქალაქ ზვერევოში, როსტოვის ოლქი, რუსეთის ფედერაცია. ძეგლი წარმოადგენს კვარცხლბეკზე შემდგარ სამხედრო თვითმფრინავ Як-52-ს. თვითმფრინავი დაამზადეს შახტინის საავიაციო-სარემონტო ქარხანაში. ძეგლის შექმნის სარემონტო სამუშაოები დასრულდა 2010 წლის აპრილში ფაშიზმზე გამარჯვების 65 წლისთვისათვის. 

ძეგლის შექმნის იდეა ეკუთვნის ქალაქ ზვერევის მერს ალექსანდრ ჩუმაკოვს. მემორიალურ ძეგლზე სამუშაოები დაიწყო 2009 წელს. ძეგლი მიეძღვნა  ამ ადგილზე დაკრძალულ მეორე მსოფლიო ომის გმირებს. მეომორიალამდე  მიდის მოასფალტებული გზა.  მის შესასვლელთან ღობის სახით დგას გრანიტის ფილები, რომელზეც ამოტვიფრულია აქ დაკრძალული მეომრების სახელები.

ძეგლი მდებარეობს საბჭოს ქუჩა № 1-ში. მისი საზეიმო გახსნა გაიმართა 2010 წლის 6 მაისს.

## ისტორიული ფონი 
ივანე დოკუნინი სერპუხოვის სამხედრო საავიაციო სკოლის დასრულების შემდეგ მალევე,  1941 წელს, გაემგზავრა საბრძოლველად. ასრულებდა საბრძოლო ფრენებს Ил-2-ით. დოკუკინი თავის სამხედრო მეგობრებთან ერთდ წარმატებულად ახდენდა თავდასხმებს და ანადგურებდა მტრის ქვეით არმიას, ტანკებსა და საარტილერიო  იარაღს, საცეცხლე წერტილებს, სამხედრო ტრანსპორტს, თვითმფრინავებსა და აეროდრომებს, რომლებიც ეკავა ლუფტვაფეს. დოკუკინის სახელზე მოდის ყველაზე მეტი სამხედრო გაფრენა, რომელთა დიდი ნაწილიც წარმატებულად სრულდებოდა. სსრკ-ის უმაღლესი საბჭოს პრეზიდიუმის ბრძანებით 1943 წლის 8 თებერვალს მამაცობისათვის მიენიჭა საბჭოთა კავშირის გმირის წოდება, გადაეცა ლენინის ორდენი და ოქროს ვარსკვლავის მედალი. 1943 წლის ზაფხულში მდინარე მიუსთან საჰაერო ომის დროს დოკუკინი დაიღუპა. მისი ძეგლი დადგეს საძმო საფლავზე, სადაც დაკრძალეს მფრინავი.

## რესურსები ინტერნეტში
* Открытие памятника Герою Советского Союза Ивану Архиповичу Докукину 
* Памятник лётчику И.А. Докукину

## სქოლიო
კატეგორია:როსტოვის ოლქის ძეგლები
ხოროლის ბუნების ძეგლი

**ხოროლის ბუნების ძეგლი** () — ბუნების ძეგლი ზერნოგრადის რაიონში, როსტოვის ოლქი, რუსეთის ფედერაცია. ბუნების ძეგლის სტატუსს ატარებს 1995 წლიდან.

## აღწერა 
ხოროლის ბუნების ძეგლი მდებარეობს როსტოვის ოლქის ზერნოგრადის რაიონის ტერიტორიაზე. როსტოვის ოლქის საკანონმბლო კრების 1995 წლის 15 აგვისტოს № 46 გადაწყვეტილების შესაბამისად გამოცხადდა ბუნების დაცულ ტერიტორიად. ხოროლის ბუნებრივი პარკი შეიქმნა 1995 წლის 7 აგვისტოს, როგორც აღკვეთილი. ბუნების ძეგლის ფართობი შეადგენს 500 ჰა-ს. მის ტერიტორიაზე მდებარეობს ქალაქი ზერნოგრადი და სოფელი ნოვოკუზნეცკოვა. 

ძეგლის საზღრვები ვრცელდება საქციო საზოგადოება „Учхоз Зерновое“-ის მიწებიდან ჩრდილოეთით ხელოვნების საზოგადოების „Манычское“-ს მიწებამდე. 

ბუნების ძეგლის ფლორა მოიცავს ველისა და მდელო-სტეპის მცენარეულობის მრავალ სახეობას. ადგილობრივ ფლორაში არის სახეობები, რომლებიც თავისი გავრცელების არეალის გარეთ ნაკლებად გვხვდება. მათ რიგს მიეკუთვნება სელი, ნემსიწვერა. იშვიათი და გადაშენების პირას მყოფი მცენარეები, რომლებიც საჭიროებენ დაცვას: ბელევალია (), ვოლგის მაიკარაგანი (), ვაციწვერა () და სხვა. 

ხოოლში გვხვდება მრავალი სტეპის ცხოველი, რომელთაც კარგი საცხოვრებელი პირობები აქვთ შექმნილი. მცირე ფართობზე გვხვდება ცხოველების მრავალი სახეობა. ამავე დროს არსებობს ანთროპოგენური საფრთხეების საშიშროებაც. ბუნების ძეგლს ყველა მხრიდან ესაზღვრება ან გადაკვეთს  სხვადასხვა მნიშვნელობის გზები. ასეთი მდებარეობა ცხოველებისათვის საფრთხის შემცველია და შესაძლებელია პოპულაციების გადაშენება გამოიწვიოს. 

ძეგლს აქვს საგანმანათლებლო, სამეცნიერო და გარემოს დაცვთი მნიშვნელობა.

## რესურსები ინტერნეტში
* Природные памятники Ростовской области
* ОПИСАНИЕ ГРАНИЦ ПАМЯТНИКА ПРИРОДЫ "ХОРОЛИ" ЗЕРНОГРАДСКОГО РАЙОНА

## სქოლიო
კატეგორია:როსტოვის ოლქის დაცული ტერიტორიები
მანუჩარ-ხან გურჯი

[250px|მინი|მანუჩარ-ხან გურჯის პორტრეტი [ბრუკლინის მუზეუმი|ბრუკლინის მუზეუმში]]
'''მანუჩარ ხან გურჯი მო'თამად ალ-დაულე''' (გ. 1847) — ყაჯარების ირანის მთავრობის წევრი. იგი წარმოშობით იყო ქართველი, აქედან გამომდინარე გვარად გურჯი, რაც ნიშნავს „ქართველს“. იგი ცნობილი იყო, როგორც ბებიზმის რელიგიური მოძრაობის ფუძემდებლის, ბების სიმპათია.

## ბიოგრაფია
მანუჩარი დაიბადა ქრისტიანად და იყო თბილისიდან. მისი დაბადების, ანუ თავდაპირველი ქართული სახელი იყო ჩონგურ ენაკოლოფაშვილი. ადრეულ წლებში, იგი მონაწილეობდა 1804-1813 წლების რუსეთ-თურქეთის ომის დროს გენერალ პავლე ციციანოვის ლაშქრობაში. 1804 წლის ზაფხულში ერევნის ციხესიმაგრის აღებისას ირანელებმა ის დაატყვევეს, ისლამზე მოაქციეს და დაასაჭურისეს. მათ მისცეს სამუშაო შაჰის ჰარამხანაში, თავისი სამხედრო და ადმინისტრაციული შესაძლებლობების წყალობით მან შეძლო სამეფო კარზე დამკვიდრება და მთავრობის პიზიციებზე ამაღლება. მანუჩარ ხანი მტკიცედ იყო დაკავშირებული ტომობრივი და ურბანული აჯანყების საქმეში, ის იყენებდა საკუთარ კარგ კონტაქტებს, რათა გაეძლიერებინა თავისი გავლენა სამეფო კარზე. 

სამეფო კარზე მან ხოსრო ხანი გურჯთან ერთად დააფუძნა ალიანსი. 1837 წელს ქირმანშაჰის გამგებელი, ბაჰრემ მირზა, რომელიც ასევე იყო მოქმედი შაჰის მუჰამედ-შაჰ ყაჯარის (მმართველობის წლები 1834–1848)  ძმა გაგზავნილ იქნა ირანის დედაქალაქ თეირანში ხალხისგან მიღებული საჩივრების გამო. ამის შემდეგ მანუჩარმა მიაღწია წარმატებას და ქირმანშაჰის გამგებელი გახდა. 1838 წელს მას გადასცეს ქალაქ ისპაჰანის გამგებლობა, რომელიც სიკვდილამდე მისი მმართველობის ქვეშ დარჩებოდა. 1839 წელს მთელი ისპაჰანის პროვინცია მოექცა მანუჩარ ხან გურჯის სამფლობელოების ქვეშ, რომელიც უკვე მოიცავდა ქირმანშაჰს, ხუზისტანის ოსტანს  და ლურისტანის ოსტანს. აღნიშნული დაწინაურებებიდან გამომდინარე, „ის გახდა ცენტრალური და სამხრეთ-დასავლეთ ირანის პრაქტიკული მეფის ნაცვალი და სრულუფლებიანი წარმომადგენელი, მას ექვემდებარებოდა ქირმანშაჰის ყველა გუბერნატორი“. ამავე დროს, 1830-იან წლებში მანუჩარ ხანი პასუხისმგებელი იყო ისპაჰანის ცენტრალური იუსტიციის სასამართლოს დაარსებაში, რომელიც როგორც საერო, ასევე სასულიერო მოსამართლეებს აერთიანებდა და თავისი შინაარსით ჰგავდა ისტორიულ მაზალემის სასამართლოს.

მიუხედავად ამისა ოპოზიცია თვლიდა, რომ სასამართლო სისტემა მოქმედებდა მათი პირადი ინტერესების წინააღმდეგ. როდესაც ბები ჩავიდა ისპაჰანში 1846 წელს მანუჩარმა მისცა მას თავშესაფარი და სავარაუდოდ შესთავაზა სამხედრო სამსახური, რათა დაეპყროთ ირანი და არა მარტო მთელ ქვეყანაში, არამედ საზღვრებს გარეთაც გაევრცელებინათ მისი სწავლებები. გავრცელებული ინფორმაციით ბებიმ მისი შეთავაზება უარყო, მაგრამ მიიღო გუბერნატორის დაცვა. ცოტა ხნის შემდეგ მანუჩარ ხანი გარდაიცვალა და გავლენიანი დამცველის გარეშე ბები შაჰს დაუპირისპირდა. მანუჩარ ხანი დაკრძალეს ფატიმა მასუმეჰ შრინეში, ქომი. მისი მემკვიდრე და ისპაჰანის მმართველი გახდა გოლამ-ჰუსეინ ხან სეპაჰდარი.

## რესურსები ინტერნეტში
* 
* 
* 
* 
* 
* 

## სქოლიო
კატეგორია:გარდაცვლილი 1847
კატეგორია:თბილისელები
კატეგორია:ისპაჰანის მმართველები
კატეგორია:ბებიზმი
კატეგორია:ქართული წარმოშობის ირანელები
კატეგორია:ქირმანშაჰის მმართველები
კატეგორია:ლორესტანის მმართველები
კატეგორია:დაბადების წელი უცნობია
გულიაი-ბორისოვკის იოანე ნათლისმცემლის ეკლესია

*  
**გულიაი-ბორისოვკის იოანე ნათლისმცემლის ეკლესია** () —  მართლმადიდებლური ეკლესია ხუტორ გულიაი-ბორისოვკაში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონისა და სალსკის ეპარქიას. 

მისამართი: რუსეთის ფედერაცია, როსტოვის ოლქი, ზერნოგრადის რაიონი, ხუტორი გულიაი-ბორისოვკა.

## ისტორია 
სლობოდა გულიაი-ბორისოვკა XIX საუკუნის ბოლოს შედიოდა დონის კაზაკების ჩერკასკის ოლქში. ამჟამად ხუტორი გულიაი-ბორისოვკა მიეკუთვნება როსტოვის ოლქის ზერნოგრადის რაიონს. 

პირველი ხის ეკლესია სლობოდაში ააგეს 1871 წელს. ეკლესია ააშენეს სასახლის კამერ-იუნკერის ბორის პოზდეევის, მრწმუნე მოსახლეობისა და მოსაზღვრე სოფლის მაცხოვრებელთა  ფინანსებით. გულიაი-ბორისოვკის ეკლესიის კურთხევა მოხდა 1871 წლის 8 მაისს. 

ეკლესია იყო ერთსაკურთხევლიანი და ნაკურთხი იყო იოანე ნათლისმცემლის შობის სახელზე. ეკლესიას ჰქონდა ხის ღობე, რომელიც 1890 წელს შეიცვალა რკინის ღობით, რომელიც აგურის საძირკველზე დააყენეს. 1871 წლის 9 მაისიდან 1874 წლის 22 სექტემბრამდე ეკლესიასთან მუშაობდა საეკლესიო-სამრევლო სკოლა. 22 სექტემბრიდან სკოლა გადაკეთდა სასოფლო-სამრევლო სკოლად. 

დროთა განმავლობაში სოფელი გაიზარდა და ეკლესია უკვე მრევლისთვის მცირე ზომის იყო. სლობოდის მოსახლეობამ პეტიცია შეადგინა ახალი ეკლესიის მშენებლობის შესახებ.  1903 წელს აშენდა მეორე ეკლესია. ახალი ტაძარი იყო სამსაკურთხევლიანი, თუმცა, როგორც პირველი, ესეც ხის იყო. მთავარი საკურთხეველი იოანე ნათლისმცემლის სახელობისა იყო, მარცხენა - ივერიის ღვთისმშობლის ხატისა, ხოლო მარჯვენა - კირილესა და მეთოდეს სახელზე. 

მეორე ტაძრის კურთხევა მოხდა 1904 წლის 29 იანვარს დონისა და ნოვოჩერკასკის მთავარეპისკოპოსის ათანასეს მიერ. კაგალნიცკიდან ახალი ეკლესიისათვის საჩუქრად მიიღეს კანკელი. 1904 წელსვე ააშენეს ახალი შენობა საეკლესიო-სამრევლო სკოლისათვის.  

1930 წელს იოანე ნათლისმცემლის შობის ტაძარი დახურეს. იგი ხელახლა გაიხსნა 1944 წელს. მრევლმა თავისი ხარჯებით გაარემონტა დანგრეული ეკლესია. 1959 წელს ეკლესიაში სამღდელოებას აუკრძალეს შესვლა. მის ადგილზე კი გადაწყვიტეს 1960-1961 წლებში აეშენებინათ სკოლა-ინტერნატი 600 ადგილიანი. 1960 წლის 23 თებერვალს ეკლესია დახურეს. ორი წლის შემდეგ კი გადაწვეს და დაანგრიეს. 

1990-იანი წლების შუა რიცხვებში სლობოდაში გააქტიურდა ადგილობრივი მართლმადიდებლური მრევლი. 1997 წელს გამოიყო ადგილი სამლოცველო ნაგებობის ასაშენებლად. 1999 წლის 9 სექტემბერს როსტოვის ოლქის იუსტიციის მთავარმა სამმართველომ დაარეგისტრირა ეკლესიის მრევლი. ეკლესიის პირველი წინამძღვარი გახდა მღვდელი სერგეი იურკინი. ამჟამად ეკლესიის წინამძღვარია როსტისლავ ტიმჩენკო.

## ლიტერატურა
* Кирсанов Е. И. Православный Тихий Дон. М.: Держава, 1997.

## რესურსები ინტერნეტში
* Гуляй-Борисовка. Церковь Иоанна Предтечи.
* «История храма «Рождества Иоанна Предтечи» хутора Гуляй-Борисовки Зерноградского благочиния Волгодонской епархии»
* Установка купола в храме Рождества Иоанна Предтечи с. Гуляй-Борисовка

კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
იუნესკოს მსოფლიო მემკვიდრეობის ძეგლები სენეგალში

2016 წლის მონაცემებით სენეგალში **იუნესკოს მსოფლიო კულტურული მემკვიდრეობის** 7 ძეგლია.
 
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1052 ძეგლია შეტანილი, მათ შორის 0,7 % სენეგალის ძეგლებია.

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

### ობიექტების გეოგრაფიული მდებარეობა 

## რესურსები ინტერნეტში 
* იუნესკოს ოფიციალური ვებ-გვერდი

კატეგორია:იუნესკოს მსოფლიო მემკვიდრეობა
კატეგორია:მსოფლიო მემკვიდრეობის ძეგლები სენეგალში
Counter-Strike: Global Offensive

***Counter-Strike: Global Offensive*** იგივე ***CS:GO*** — მრავალმოთამაშიანი პირველი პირის მსროლელი
ვიდეო თამაში, შექმნილი Hidden Path Entertainment-ის და Valve Corporation-ის მიერ. მისი კომპოზიტორია მაიკ მორასკი. თამაში არის რიგით მეოთხე *Counter-Strike*-ის სერიაში. იგი გამოვიდა Microsoft Windows-ის, OS X-ის, Xbox 360-ის და PlayStation 3-ის პლატფორმებისთვის, 2012 წლის აგვისტოში, ხოლო Linux-ის ვერსია ოფიციალურად 2014 წლის სექტემბერში გამოვიდა.

თამაშში ორი გუნდი ერთმანეთის წინააღმდეგ თამაშობს - ტერორისტიები და პოლიციელები. ტერორისტები ცდილობენ პოლიციელები დაბომბვას და მძევლების აყვანას, ხოლო პოლიციელები – მათ განეიტრალებას.

## რესურსები ინტერნეტში
* 

## სქოლიო
კატეგორია:Counter-Strike
კატეგორია:2012 წლის ვიდეო თამაშები
კატეგორია:კიბერსპორტის თამაშები
კატეგორია:პირველი პირის შუტერი თამაშები
კატეგორია:ასიმეტრიული მრავალმოთამაშიანი ვიდეო თამაშები
კატეგორია:GoldSrc ძრავის თამაშები
კატეგორია:Linux-ის თამაშები
კატეგორია:Microsoft-ის თამაშები
კატეგორია:მრავალმოთამაშიანი ონლაინ თამაშები
კატეგორია:Mac OS X-ის თამაშები
კატეგორია:Valve Corporation-ის თამაშები
კატეგორია:ვიდეო თამაშები ცენზურის ქვეშ
კატეგორია:Windows-ის თამაშები
კატეგორია:Xbox-ის თამაშები
დაღუპული ჯარისკაცების მემორიალი (კაგალნიცკაია)

**დაღუპული ჯარისკაცების მემორიალი** () — დიდ სამამულო ომში მონაწილეთა ძეგლი. მდებარეობს სტანიცა კაგალნიცკაიაში, როსტოვის ოლქი, რუსეთის ფედერაცია.

## ისტორია 
თავდაპირველად სტანიცა კაგალნიცკაიის ცენტრალურ ნაწილში მდებარეობდა დიდი სამამულო ომისა და რუსეთის სამოქალაქო ომის ხუთი მონაწილის ძეგლი. 1984 წლის აპრილში სკკპ-ის კაგალნიცკის რაიონის სახალხო დეპუტატთა საბჭოს აღმასკომმა გადაწყვიტა კომპლექსისა და საერთო სასაფლაოს გადატანა. 

ძეგლის გახსნას წინ უძღოდა ფართომასშტაბიანი სამუშაოები. საძიებო ჯგუფი ეწვია ყველა სოფელს სადაც არსებობდა ძეგლი, შეისწავლა მათი ისტორია. არქივებში მოიძიეს ინფორმაცია ომში მონაწილე კაგალნიცკის რაიონის წარმომადგენლებზე. საძიებო სამუშაოების შედეგად გამოიცა „ხსოვნის წიგნი“, სადაც შეიტანეს დიდ სამამულო ომში კალაგლნიცკის რაიონიდან დაღუპულ ჯარისკაცთა სახელები. 

ორ წელზე ცოტა ნაკლები პერიოდი მოუნდა როსტოვის საოლქო სამხატვრო ფონდის თანამშრომლები, მოქანდაკე - ს. მუხა, და ა. დემენტიევა, არქიტექტორი - ი. ჟუკოვა მონუმენტის შექმნას. 1986 წელს ფაშიზმზე გამარჯვების 41-ე წლისთავთან დაკავშირებით რაიონის ცენტრში ძმათა სასაფლაოდან გადაასვენეს მეომართა ნეშტი და გაიმართა მემორიალის საზეიმო გახსნა. მემორიალის გახსნის უფლება მისცეს შრომისა და ომის ვეტერანს, რაიონის ვეტერანთა საბჭოს ხელმძღვანელს ი. ჟიბცოვს. სამგლოვიარო მუსიკის ფონზე ჯარისკაცთა ნეშტი ჩაასვენეს საფლავებში, ისმოდა სსრკ-ის ჰიმნი. მუდმივი ცეცხლი აანთებინეს მშვიდობის საბჭოთა ფონდის სტანიცა კიროვის ხელმძღვანელს ფ. ბაშლაევს.

## აღწერა 
მემორიალის სიმაღლეა 6,5 მეტრი, მასზე ამოკვეთილია ხუთქიმიანი ვარსკვლავი. ძეგლის გასაფორმებლად დგამოყენებულია ბეტონი, ვარდისფერი ტუფი, მარმარილო და სპილენძი. გარშემო მდებარეობს მემორიალური დაფები ომში დაღუპული მემორიალის სახელებით. 

კვარცხლბეკზე სამი მარმარილოს ფილაა, მასზე ამოკვეთილია 140-ზე მეტი დაკრძალული მეომრის სახელი რომლებიც დაიღუპნენ კაგალნიცკაიის გათავისუფლბისას 1942 წლის ივლისიდან 1943 წლის თებერვლამდე. 

მემორიალს გარს აკრავს სკვერი. მემორიალური კომპლექსი წარმოადგენს კაგალნიცკის რაიონის პოლიტიკური და კულტურული ცხოვრების ცენტრს. მასთან ყოველწლიურად იკრიბებიან ვეტერანები.

## რესურსები ინტერნეტში
* Страница на сайте администрации Кагальницкого района
* Фото 

კატეგორია:როსტოვის ოლქის ძეგლები
ვიქტორია აზარენკა

**ვიქტორია აზარენკა** (; დ. 31 ივლისი, 1989, მინსკი, ბელორუსიის სსრ, სსრკ) — ბელარუსი პროფესიონალი ჩოგბურთელი, მსოფლიოს ყოფილი პირველი ჩოგანი.

აზარენკას ერთეულებში ორჯერ აქვს დიდი სლემის ტურნირი მოგებული – 2012 და 2013 წლებში, მან ავსტრალიის ღია პირველობა მოიგო. იგი გახდა პირველი და დღემდე ერთადერთი ბელარუსი ჩოგბურთელი, კაცი ან ქალი, რომელმაც ერთეულებში დიდი სლემის ტურნირის მოგება შეძლო. ჯამში აზარენკას WTA-ის 20 ტურნირი აქვს ერთეულებში მოგებული. ბელარუსი ჩოგბურთელი 51 კვირის განმავლობაში იკავებდა ერთეულთა რეიტინგში პირველ ადგილს.

ვიქტორიას ორჯერ აქვს მოგებული დიდი სლემის ტურნირები შერეულ წყვილებში. 2007 წელს მან თანამემამულე მაქს მირნისთან ერთად აშშ-ის ღია პირველობა, ხოლო 2008 წელს ამერიკელ ბობ ბრაიანთან ერთად საფრანგეთის ღია პირველობა მოიგო.

ოლიმპიურ თამაშებზე, აზარენკას მოპოვებული აქვს ერთი ბრინჯაოს მედალი ერთეულებში და ერთი ოქროს მედალი შერეულ წყვილებში მაქს მირნისთან ერთად.

## პირადი ცხოვრება 
ვიქტორია დაიბადა 1989 წლის 31 ივლისს ბელორუსიის სსრ-ის დედაქალაქ მინსკში, ალა და ფიოდორ აზარენკას საშუალო კლასის ოჯახში. მას ჰყავს უფროსი ძმა სახელად მაქსი.

აზარენკას ჩოგბურთის კერპია გერმანელი ყოფილი ჩოგბურთელი შტეფი გრაფი. ერთ-ერთ ინტერვიუში, აზარენკამ განაცხადა: "გრაფის 1988 წლის კალენდარული ოქროს სლემი, არის ჩემი ყველაზე დიდი მოტივაცია".

15 წლის ასაკში, აზარენკა სავარჯიშოდ მინსკიდან აშშ-ის ქალაქ სკოთსდეილში გადავიდა, რომელიც არიზონას შტატში მდებარეობს. ამაში მას ჰოკეის ეროვნულ ლიგაში მოთამაშე რუსი მეკარე ნიკოლაი ხაბიბულინი და მისი მეუღლე დაეხმარა, რომელიც აზარენკას დედის მეგობარია. 2012 წელს, ვიქტორია მონტე-კარლოში გადავიდა საცხოვრებლად, ხოლო 2013 წლის აგვისტოში ლოს-ანჯელესში შეიძინა ახალი სახლი.

აზარენკა თავისუფლად ფლობს ბელარუსულ, რუსულ და ინგლისურ ენებს და გარკვეულ დონეზე იცის ფრანგული და უკრაინული ენები. 2011 წელს, იგი მოკლე დროით ჩამოშორდა ჩოგბურთს და განათლებაზე მოახდინა კონცენტრაცია. თუმცა ბებიასთან საუბარის შემდეგ, მან გადაწყვიტა ჩოგბურთელის კარიერის გაგრძელება.

აზარენკა 2012–14 წლებში ხვდებოდა ამერიკელ მუსიკოსს Redfoo-ს. ვიქტორია ღიად ლაპარაკობდა თავის დეპრესიაზე, როდესაც ის ტრავმის გამო ჩამოშორდა ჩოგბურთს 2014 წელს.

2016 წლის 15 ივლისს, აზარენკამ საკუთარი ტვიტერის გვერდზე განაცხადა, რომ იგი ფეხმძიმედაა. 20 დეკემბერს, ვიქტორიას და მის მეგობარ ბიჭს, ბილი მაკქიუგის ეყოლათ ვაჟი, რომელსაც ლეო დაარქვეს. წყვილი 2017 წლის უიმბლდონის შემდეგ დაშორდა ერთმანეთს.

## სტატისტიკა და მიღწევები
### დიდი სლემის ტურნირების ფინალები
#### ერთეულები: 4 (2–2)
#### წყვილები: 3 (0–3)
#### შერეული წყვილები: 4 (2–2)
### წლის შემაჯამებელი ტურნირის ფინალი: 1 (0–1)
(დ) – დახურული კორტი

### ოლიმპიური ფინალები: 1 (1–0)
## რესურსები ინტერნეტში 
* 
* 
* აზარენკა WTA-ს ოფიციალურ საიტზე
* აზარენკა ITF-ის ოფიციალურ საიტზე 
* აზარენკა ფედერაციის თასის ოფიციალურ საიტზე 

## სქოლიო
კატეგორია:ბელარუსი ჩოგბურთელები
კატეგორია:ავსტრალიის ღია პირველობის ჩემპიონები ჩოგბურთში
კატეგორია:ოლიმპიური თამაშების ოქროს მედალოსნები
კატეგორია:საფრანგეთის ღია პირველობის ჩემპიონები ჩოგბურთში
კატეგორია:აშშ-ის ღია პირველობის ჩემპიონები ჩოგბურთში
კატეგორია:მსოფლიოს პირველი ჩოგნები
კატეგორია:დაბადებული 1989
კატეგორია:დაბადებული 31 ივლისი
კატეგორია:ცოცხალი ადამიანები
კატეგორია:მინსკში დაბადებულები
მაკაიბა

**მაკაიბა** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან - მეტრზე. მიეკუთვნება ლესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მაკაიბის შემადგენლობაში.

2010 წლის მონაცემებით, მოსახლეობა 69 467 ადამიანს შეადგენდა, მოსახლეობის სიმჭიდროვე 136 კმ²-ზე. ფართობი 510 771 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
ანტონ ვან რაპარდი

**ანტონ ჯერარდ ალექსანდერ ვან რაპარდი** (დ. 14 მაისი, 1858 — გ. 21 მარტი, 1892) — ნიდერლანდელი მხატვარი და დრამატურგი, დაიბადა ზეისტში. ის იყო ლავრენსის ალმა-ტადემას მოსწავლე და დაახლოებით ოთხი წლის განმავლობაში ნიდერლანდელი პოსტიმპრესიონისტი მხატვრის ვინსენტ ვან გოგის მეგობარი და მენტორი, რომლის თქმითაც ის მას მრავალი მიზეზის გამო აფასებდა, მათ შორის იყო სოციალური მდგომარეობა.

## ბიოგრაფია
thumb|left|მუშები აგურის ქარხანაში
ნიდერლანდების ხელოვნების ინსტიტუტის გარდა ის მუშაობდა პარიზში, ბრიუსელში, უტრეხტში, ამსტერდამში, და ტერშელინგში, მანამ, სანამ სანტპორტში საცხოვრებლად გადავიდოდა. ის სწავლობდა  სახვითი ხელოვნების აკადემიაში და იყო უტრეხტის არტისტთა საზოგადოებების წევრი (*Arti et Amicitiae* ამსტერდამში,*Kunstliefde* და *Utrechtse Kunstkring*, რომელიც მან მეგობართან, ლუდვიგ ვილემ რეიმერტ ვენკებახთან ერთად დააარსა)

ანტონ ვან რაპარდისადმი და არა მარტო მასთან მიწერილი ვან გოგის წერილები 1881––1885 შეიცავს ბევრ და საინტერესო ინფორმაციას მხატვრის შესახებ  წერილები, რომლებიც ვინსენტ ვან გოგის ცხოვრების შესახებ ინფორმაციის ერთადერთი მნიშვნელოვანი და მდიდარი წყაროა. დღეს, ვან რაპარდის ნამუშევრები საკმაოდ იშვიათია მისი ხანმოკლე ცხოვრების გამო, თუმცა ისინი საკმაოდ ძვირად ფასობს.

## ლიტერატურა
* Jaap W. Brouwer, Jan Laurens Siesling & Jacques Vis, *Anthon van Rappard, companion & correspondent of Vincent van Gogh; his life & all his works*, De Arbeiderspers, Amsterdam & Gary Schwartz, Maarssen 1974 
* Vincent van Gogh: *Briefe an den Maler Anthon van Rappard – 1881 - 1885*. (Übersetzung M. und J. Frisch), Bermann-Fischer, Wien 1937

## რესურსები ინტერნეტში
* ანტონ ვან რაპარდი — გერმანიის ეროვნული ბიბლიოთეკა
* ანტონ ვან რაპარდი — საფრანგეთის ეროვნული ბიბლიოთეკა
* ანტონ ვან რაპარდი — Open Library
* Alexander Gerhard Anton van Rappard  — Artnet
* Rappard, Anthon van 1858-1892 — WorldCat

## სქოლიო
კატეგორია:დაბადებული 14 მაისი
კატეგორია:დაბადებული 1858
კატეგორია:გარდაცვლილი 21 მარტი
კატეგორია:გარდაცვლილი 1892
კატეგორია:ნიდერლანდელი მხატვრები
Stat Quo

**სტენლი ბენტონი** (დ. 14 ივლისი, 1979), ცნობილი როგორც **Stat Quo** — ამერიკელი რეპერი, მუსიკალური პროდიუსერი, სიმღერების ავტორი, და მეწარმე. 

სტენლი ბენტონი დაიბადა თომასვილ-ჰაიტსში, ატლანტასთან ახლოს, გრედის მემორიალურ საავადმყოფოში. ადრეულ ასაკში ცხოვრობდა მშობლებთან ერთად. 12 წლის ასაკში დაიწყო ფრისტაილების შესრულება. შემდეგ დედამისმა უყიდა მაგნიტოფონი და ბიჭუნამ საკუთარი რეპის ჩაწერა დაიწყო. 1997 წელს სერიოზულად იყო დაინტერესებული რეპით, მაგრამ ყურადღება გაამახვილა განათლებაზე. ჩააბარა ფლორიდის უნივერსიტეტში, რომელიც 2000 წელს დაამთავრა ეკონომიკისა და საერთაშორისო ბიზნეს სფეროს განხრით. იგი სამართლის დაუფლებაზე ფიქრობდა, სანამ რეპერი Scarface გაამხნევებდა. უკანასკნელის ძალისხმევით ბენტონი რეპით პროფესიონალურად დაკავდა. 2003 წლის თებერვალში გამოსცა პირველი ჩანაწერის *Underground Atlanta Mixtapes*-ის სერიიდან და მიიქცია Aftermath Entertainment-ის Mel-Man-ის ყურადღება. მან რეპერი მიიწვია სტუდიაში Record One, სადაც ბენტონმა Dr. Dre გაიცნო. იმავე საღამოს ჩაიწერა „The Future“, რომელიც მოხვდა *Underground Atlanta Mixtapes*-ის მეორე ნაწილში. უკანასკნელი უკვე ემინემის ზედამხედველობით შეიქმნა და ბენტონს მოუპოვა კონტრაქტი Shady Records-თან და Aftermath Entertainment-თან.

50 Cent-ის შემდეგ Stat Quo იყო მეორე და ერთადერთი შემსრულებელი, რომელიც Shady Records-ზეც და Aftermath Entertainment-ზეც კონტრაქტს ფლობდა. იგი Dr. Dre-ს და ემინემის ახალ პროტეჟედ იქცა. სადებიუტო ალბომი *Statlanta* უნდა გამოეცა ამ ლეიბლებზე, მაგრამ, სამივე წარუმატებელი აღმოჩნდა. იგი საბოლოოდ 2010 წლის 13 ივლისს Sha Money XL-ის კუთვნილ Dream Big Ventures-ზე გამოვიდა. Stat Quo-მ განაგრძო კარიერა პროდიუსერის და თანაავტორის სახით, აგრეთვე სხვა ალბომების გამოცემით და საკუთარი ლეიბლით Blood Money Entertainment, რომელიც რეპერ The Game-თან ერთად დააარსა.

## დისკოგრაფია
* 2006: *Eminem Presents: The Re-Up* (Shady Records)
* 2009: *Smokin Mirrors*
* 2009: *Great Depression*
* 2010: *Statlanta*
* 2013: *FUPM Is the Future* (ბობი კრიკუოტერი, როგორც FUPM)
* 2014: *ATLA: All This Life Allows, Vol. 1*

## სქოლიო
კატეგორია:ამერიკელი რეპერები
კატეგორია:დაბადებული 1979
კატეგორია:დაბადებული 14 ივლისი
კატეგორია:ცოცხალი ადამიანები
Statlanta

***Statlanta*** — ატლანტელი რეპერ Stat Quo-ს სადებიუტო ალბომი. იგი თავდაპირველად იწერებოდა და გამოიცა ლეიბლებზე Shady Records, Aftermath Records და Interscope Records, ემინემის და Dr. Dre-ს ხელმძღვანელობით. შვიდი წლის შემდეგ მასალა გადამუშავდა და საბოლოო ვერსიაში არ შესულა რომელიმე ადრეული ჩანაწერიდან. მრავალი დაბრკოლების შემდეგ, ალბომი გამოვიდა 2010 წლის 13 ივლისს Sha Money XL-ის ლეიბლ Dream Big Ventures-ზე.

*Statlanta*-ს დებიუტი გამოცემისთანავე შედგა *Billboard*-ის  Top R&B/Hip-Hop Albums-ის #85 პოზიციაზე.

## სინგლები
ალბომის პირველი სინგლი იყო „Ghetto USA“, ანტონიო მაკლენდონის მონაწილეობით (იგი Aftermath Entertainment-ში Stat Quo-ს თანაავტორი იყო). სინგლი გამოვიდა 2009 წლის 8 დეკემბერს Amazon.com-ზე. 13 ნოემბერს გამოვიდა სიმღერის მუსიკალური ვიდეო..

მეორე და უკანასკნელი სინგლი იყო „Success“, რომელიც Amazon.com-ზე 2010 წლის 18 მაისს გამოვიდა. 2 მარტს გამოვიდა სიმღერის მუსიკალური ვიდეო.

## სიმღერების სია
## ჩარტები 
## სქოლიო
კატეგორია:2010 წლის სადებიუტო ალბომები
კატეგორია:Stat Quo-ს ალბომები
კატეგორია:ალბომები Boi-1da-ს პროდიუსერობით
კატეგორია:ალბომები Needlz-ის პროდიუსერობით
კატეგორია:ალბომები Symbolyc One (S1)-ის პროდიუსერობით
კამანის ხოცვა-ჟლეტა

**კამანის ხოცვა-ჟლეტა** — აფხაზეთის ომის პერიოდი, რომლის ფარგლებშიც 1993 წლის 9 ივლისს აფხაზი სეპარატისტებისა და მათი თანამოაზრეების მიერ განხროციელებული იყო სოფელი კამანის ქართული მოსახლეობის მასიური ხოცვა-ჟლეტა.

## კამანი 
კამანი — მცირე სოფელი, განლაგებული სოხუმის ჩრდილოეთით. სოფელი ძირითადად სვანებით იყო დასახლებული (ქართველების სუბეთნიკური ჯგუფი). აქ მდებარეობდა მართლმადიდებლური ეკლესია (წმინდა გიორგის სახელობის) და ქალთა მონასტერი, სადაც მონაზვნები ცხოვრობდნენ. 1993 წლის ივლისში აფხაზეთის რაზმებმა და მათმა თანამოაზრეებმა, ქართველთა წინააღმდეგ მოულოდნელი შეტევით, გაანადგურეს მთელი ჯარი. 5 ივლისს მათ დაიწყეს სოფელ ახალშენზე, გუმასა და შრომაზე შტურმი, ხოლო 9 ივლისს დარტყმა კამანზე განახორციელეს.

## მოვლენები 
კამანი საკმაოდ გამაგრებული სოფელი იყო ადგილობრივების მიერ. დანაყოფი რომელიც სოფელს იცავდა ადგილობრივი მოხალისეებისაგან შედგებოდა, რომლის მეთაური იყო ზაზა პაკელიანი. დანაყოფს ეხმარებოდა ბატალიონ ბაგრატიონის ოცეულიც. ბრძოლები კამანში 5 ივლისს დაიწყო და 9 ივლისს დასრულდა. სოფელს კონფედერატთა რაზმები და აფხაზი სეპარატისტები უტევდნენ ჯამში ხუთას მებრძოლზე მეტი. მიუხედავად სიმცირისა კამანის დაცვამ საკმაოდ მედგარი წინაამღდეგობა გაუწია მტერს და რომ არა მოწყვეტილი მდებარეობა ბრიგადის მთავარი ძალებისაგან მტერი მის აღებას გამოუსწორებელი ზარალის გარეშე ვერ მოახერხებდა. 9 ივლისის საღამოსთვის მტერმა სოფელი მთლიანად დაიკავა. ამის შემდეგ მალევე აფხაზებმა და მათმა თანამოაზრეებმა მოსახლეობის მასიური ხოცვა-ჟლეტა მოაწყეს. ორი დღის განმავლობაში ქალები, ბავშვები და მოხუცები იყვნენ ნაწვალები, გაუპატიურებულები და განადგურებულები. კამანის ტაძარი და ქალთა მონასტერი სისხლისღვრის ადგილი გახდა. მონაზვნები იყვნენ გაუპატიურებულები და ამის შემდეგ მოკლულნი ქრისტიანული მრევლის, მამა იური ანუას და ქალთა მონასტრის ზედამხედველის მამა ანდრეას წინაშე. მონაზვების წამების ყურების შემდეგ ქართველი სამღვდელოება დაიჭირეს და ეკლესიის გარეთ დაჩოქილები დაკითხეს.
200px|thumb|კამანის მონასტერი

აფხაზებისა და მათი მოკავშირეების მიერ ამ სტრატიგიული ოლქის აღების შემდეგ დაიწყო ფართომასშტაბიანი შეტევა სოხუმზე, რომელიც ამ დროისათვის უკვე ალყაშემორტყმული იყო.

## ლიტერატურა
## რესურსები ინტერნეტში 
* [ეთნიკური წმენდა აფხაზეთში](http://georgiandaily.com/repository/Ethnic%20Cleansing%20Backgrounder%20June%209%20-2008%20(RUS).pdf)
* დოკუმენტური ფილმი ბატალიონის შესახებ

## სქოლიო
კატეგორია:აფხაზეთის კონფლიქტი
კატეგორია:საქართველოს ისტორია
კატეგორია:მასობრივი მკვლელობა
კატეგორია:გენოციდი
კატეგორია:1993 წლის ბრძოლები
ხობოტოკის ბუნების ძეგლი

**ხობოტოკის ბუნების ძეგლი** () — რეგიონული მნიშვნელობის კომპლექსური დაცული ტერიტორია - ბუნების ძეგლი. მდებარეობს კამენსკის რაიონში, როსტოვის ოლქი, რუსეთის ფედერაცია. ბუნების ძეგლის სტატუსი მიიღო 1965 წელს. ექვემდებარება როსტოვის ოლქის ბუნებრივი რესურსებისა და ეკოლოგიის სამინისტროს.

## აღწერა 
ბუნებრივი წარმოშობის დაჭაობებული ტყეების დიდი რაოდენობა თავმოყრილია ჩრდილოეთის დონეცის მარცხენა სანაპიროზე. მარჯვენა სანაპიროზე  ისინი შედიან ხობოტოკის ბუნების ძეგლის ტერიტორიის შემადგენლობაში, რომელიც მდებარეობს ხუტორ ხობოტოკიდან ჩრდილოეთით. ხობოტოკის ბუნების ძეგლი მდებარეობს კალიტვინის  სატყეო მეურნეობაის კამენსკის სატყეოს 70-ე კვადრატში. ბუნების ძეგლის საერთო ფართობია 31 ჰა. ხობოტკის ძეგლის ტერიტორიაზე ბინადრობს ფრინველების ორი სახეობა, რომელიც შეტანილია რუსეთის ფედერაციის როსტოვის ოლქის წითელ წიგნში: ესენია თეთრთვალა იხვი და ველის კაკაჩა. 

ხეების სახეობებიდან გავრცელებულია ისეთი სახეობები, როგორიცაა ვერხვი, მუხა, წნორი, კვრინჩხი, თელა, ხეჭრელი. ფაუნის წარმომადგენლები არიან შველი, ტყის თაგვი, თეთრი წივწივა, ანკარა, ხვლიკისნაირნი, ქედანი, ბიგასებრნი, თეთრმკერდა ზღარბი. 

ბუნების ძეგლი ასევე ასრულებს წყლისდაცვით ფუნქციას, ასევე იცავს ნიადაგს. ამ ტერიტორიაზე მიმდინარეობს ეროზიასთან ბრძოლის საკითხებში კვლევა.  

ობიექტს გააჩნია ბუნების დაცვითი, სასწავლო და წყლის დაცვითი მნიშვნელობა.  ბუნების ძეგლის ტერიტორიაზე ნადირობა და ხილის შეგროვება აკრძალულია. ადგილზე განვითარებულია ეკოლოგიური ტურიზმი.

## სქოლიო 
კატეგორია:როსტოვის ოლქის დაცული ტერიტორიები
თინათინ ლეკვეიშვილი

**თინათინ ლეკვეიშვილი** (დ. 2 იანვარი, 1954, თბილისი) — ქართველი სპორტსმენი (ცურვა), საერთაშორისო კლასის სპორტის ოსტატი. 1970-იანი წლების ერთ-ერთი საუკეთესო მოცურავე გულაღმა სტილით. 1970 წლის ევროპის ჩემპიონატის ოქროს მედლის მფლობელი (100-მეტრიანი დისტანცია), ამავე შეჯიბრებაში ვერცხლის მედლის გამარჯვებული კომბინირებულ ესტაფეტაში (4x100 მ.), 1970 წლის ევროპის ჩემპიონატის ბრინჯაოს პრიზიორი (200-მეტრი დისტანცია). ოთხგზის (1968–1971) საბჭოთა კავშირის ჩემპიონი ასმეტრიან და სამგზის (1970–1972) 200-მეტრიან (გულაღმა ცურვა) დისტანციაზე. დაასახელეს საქართველოს 1970 წლის საუკეთესო სპორტსმენად. 

## ძირითადი შედეგები 
## ლიტერატურა
* „ლელო“, 1986, №1, გვ. 4.

## პერიოდიკა 
* 

## რესურსები ინტერნეტში 
* თინათინ ლეკვეიშვილი — ქართული სპორტი

კატეგორია:დაბადებული 2 იანვარი
კატეგორია:დაბადებული 1954
კატეგორია:ქართველი მოცურავეები
კატეგორია:თელავის საპატიო მოქალაქეები (2017)
კატეგორია:თბილისში დაბადებულები
კატეგორია:ქალები სპორტში
კატეგორია:ცოცხალი ადამიანები
Petya

**Petya** (აგრეთვე ცნობილია როგორც **Petya.A**, **Petya.D**, **Trojan.Ransom.Petya**, **PetrWrap**, **NotPetya**, **ExPetr**, **GoldenEye**) — მშიფრავ-გამომძალველი პროგრამული უზრუნველყოფის იჯახი, რომელიც პირველად 2016 წელს აღმოაჩინეს. მავნე პროგრამა გამიზნულია Microsoft Windows-ის პლატფორმაზე დაფუძნებულ სისტემებზე, აინფიცირებს მთავარ ჩამტვირთავ ჩანაწერს საკუთარი პროგრამული კოდის შესასრულებლად, რომლითაც იგი შიფრავს მყარი დისკის ფაილური სისტემის ცხრილს და ხელს უშლის Windows-ის ჩატვირთვას. მომხმარებლის მონაცემების დაშიფრვის შემდგომ აღნიშნული პროგრამა ითხოვს განსაზღვრული საფასურის გადახდას ბიტკოინში, რათა მომხმარებელს აღუდგეს წვდომა სისტემასთან.

Petya-ს სხვადასხვა ვარიანტები პირველად შემჩნეულ იქნა 2016 წელს. მავნე პროგრამა გასავრცელებლად იყენებდა ელექტრონული ფოსტის წერილებში მოთავსებულ დაინფიცირებულ მიმაგრებულ ჩანართებს. 2017 წლის ივნისში Petya-ს ახალი სახეობა გამოყენებულ იქნა გლობალური კიბერშეტევისთვის, რომლის ძირითადი სამიზნე უკრაინა გახდა. პროგრამა-გამომძალველის ახალი სახეობა ვრცელდება EternalBlue ექსპლოტით, რომლის შექმნაში აშშ-ის ნაციონალური უსაფრთხოების სააგენტოს ადანაშაულებენ. იმავე ექსპლოიტს იყენებდა იმავე წელს, ცოტა ხნით ადრე გავრცელებული მშიფრავ-გამომძალველი WannaCry.

მიუხედავად იმისა, რომ Petya-ს 2017 წლის ვერსია, მისი ადრინდელი ვარიანტების მსგავსად, გამოსასყიდს ითხოვს, პროგრამა შეცვლილია იმგვარად, რომ იგი ვერ აღადგენს დაშიფრულ მონაცემებს გამოსასყიდის გადახდის შემთხვევაშიც.

## სქოლიო
კატეგორია:მავნე პროგრამული უზრუნველყოფები
კალიტვენკა-1

**კალიტვენკა-1** () — ზედა პალეოლითის სადგომი, მდებარეობს კამენსკის რაიონის ტერიტორიაზე, როსტოვის ოლქი, რუსეთის ფედერაცია, იქ სადაც ერთმანეთს ერთვის მდინარეები ჩრდილოეთის დონეცი და კალიტვენეცი, სტანიცა კალიტვენსკაიის ახლოს. განასხვავებენ რამდენიმე მოედანს – კალიტვენკა-1ა, კალიტვენკა-1ბ და კალიტვენკა-1გ. სადგომს უწოდებენ ასევე პალეოლითურ სახელოსნოსაც.

## ისტორია 
პირველყოფილი ადამიანების საცხოვრებელი აღმოაჩინა ლ. კრიჟევსკაიამ 1973 წელს. მდებარეობდა მშრალი ხევის ტერასაზე. სდგომის საერთო ფართობი შეადგენს 1500 მ²-ს, სიმაღლე ხევის ძირიდან – 15 მეტრი. რამდენიმე საველე სეზონის დროს სამი არქეოლოგიური გათხრების შედეგად აღმოაჩინეს რამდენიმე მაღარო. სქელი ფენების საერთო მოცულობა არის 2-6 ფენა, სპეციალისტები გამოყოფენ 13 ლითოლოგიურ ჰორიზონტს. მეორედან მეექვსე ჰორიზონტამდე შუალედში აღმოჩენილია 10 დამუშავებული ქვის იარაღი და ორასამდე ანატკეჩი. აღმოჩენილი მასალების უმრავლესობა აღმოჩენილია მერვე და მეცხრე არქეოლოგიურ ფენაში. განსაკუთრებით ბევრი ნივთი აღმოაჩინეს მეცხრე ჰორიზონტალურ ფენაში, სულ რაღაც 4X5 ზომის ფართობზე აღმოაჩინეს ნივთები, რომელიც ცხადყოფდნენ, რომ აქ კარგად ახდენდნენ კვარციტის დამუშავებას.

არქეოლოგიურ სადგომზე აღმოჩენილია 93 დამუშავებული ქვა, აქედან 18 მერევე ჰორიზონტალურ, ხოლო 75 – მეცხრე ჰორიზონტალურ ფენაში. ამავე ფენებში აღმოჩენილია 27 პირველყოფილი ადამიანის იარაღი, რომელთაგან 8 არის დიდი მოცულობის, ხოლო დანარჩენი დამზადებულია ანატკეცებისაგან. მაკრო იარაღების შემადგენლობაში შედის ქვის დანა (ორი ეგზემპლარი), ხელცული (ერთი ეგზემპლარი) და სსჭრელი იარაღი (ხუთი ეგზემპლარი).

მდინარე ცრდილოეთის დონეცის ხეობაში სხვა მსგავსი სადგომები, სადაც ასევე სახელოსნო იყო, ცნობილი არ არის. კალიტვინის სადგომი კალიტვენკა-1 – ერთადერთია პალეოლითურ ძელებს შორის, რომელიც აღმოჩენილია აღმოსავლეთ ევროპის ვაკეზე.

## ლიტერატურა 
* *А. Е. Матюхин.* О характере связи сырья, типологии и технологии домустьерских и мустьерских памятников Русской равнины.

## რესურსები ინტერნეტში
* ТАЙНА ДОНСКИХ ХОЛМОВ
* О ХАРАКТЕРЕ СВЯЗИ СЫРЬЯ, ТИПОЛОГИИ И ТЕХНОЛОГИИ ДОМУСТЬЕРСКИХ И МУСТЬЕРСКИХ ПАМЯТНИКОВ РУССКОЙ РАВНИНЫ

## სქოლიო
კატეგორია:პალეოლითი
კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები
Thejas

**Thejas** () — მალაიალამურ ენაზე გამოცემული ყოველდღიური გაზეთი, რომელსაც გამოსცემს საზოგადოებრივი კომპანია შეზღუდული პასუხიმგებლობით „Intermedia Publishing Ltd.“, სათაო ოფისით კოჟიკოდეში. ფუნქციონირება 2006 წლიდან, ინდოეთის რესპუბლიკის დღიდან დაიწყო. სამი თვის შემდეგ, კიდევ ერთი გამოცემა გაიხსნა ტირუვანანტაპურამში, ხოლო კიდევ სამი თვის შემდეგ კი მესამე გამოცემა გაიხსნა კოჩში.

## გამოცემა 
თავდაპირველად გაზეთი კოჟიკოდეში გამოიცემოდა. მაგრამ 2006 წლიდან დაიწყო გაფართოება, რომლის ფარგლებში გაზარდა გამოცემა და დაიწყო ერნაკულამსა და ტირუვანანტაპურამში ფუნქციონირება. 2008 წელს გაიხსნა კანურის გამოცემა, როგორც გაფართოების ნაწილი. 2009 წლის დეკემბერში გაიხსნა კოტაიამის გამოცემა. გაზეთს აქვს ონლაინ გამოცემა და ელექტრონული ქაღალდიც.

Thejas-ის სპარსეთის ყურის რეგიონშიც დაიწყო ფუნქციონირება, ასე 2011 წლის მარტში გაიხსნა საუდის არაბეთის გამომცემლობა რიჰადში, ჯიდასა და დამამში. 2012 წლის 17 მაისს გაიხსნა ყურის მეოთხე გამოცემა დოჰაში, ხოლო მეხუთე გამოცემა გაიხსნა ბაჰრეინის დედაქალაქ მანამაში, 2012 წლის 27 სექტემბერს.

## მისია 
„Thejas-ი გაზეთია, რომელიც ცდილობს ე.წ. უმცირესობებისა და მალაილამელი მოსახლეობის დაკმაყოფილებას“ — განაცხადა გაზეთის აღმასრულებელმა რედაქტორმა ნ.პ. ჩეკუტიმ, რომელიც ადრე „კაირალი ტვ-ს“ საინფორმაციო გამოშვებებს კორესპონდენტი იყო.

## სქოლიო
კატეგორია:მალაიალამური გაზეთები
კატეგორია:ინდოეთის გაზეთები
ბუკიას ბაღი

**ბუკიას ბაღი** — ბაღი თბილისში, საბურთალოზე, პეკინისა და ბახტრიონის ქუჩების კუთხეში. გააშენა 1930-იან წლებში აქ დასახლებულმა აგრონომმა მირიან ბუკიამ.

ამჟამინდელი ბაღი მდებარეობს 7 ათას კვადრატულ მეტრზე. 2014 წელს ბაღს ჩაუტარდა რეკონსტრუქცია, რომლის დროსაც დამონტაჟდა გარე-განათებისა და სარწყავი სისტემები, გაკეთდა საფეხმავლო ბილიკები, დაიდგა სკამები და მოეწყო საჩრდილობლები. ბაღში მდებარე მრავალწლოვან და უიშვიათეს ხე-მცენარეებს ფორმირება და წამლობა ჩაუტარდა. ასევე კეთილმოეწყო მიმდებარე ტერიტორია, მეტროსადგურ „ტექნიკური უნივერსიტეტიდან“ ბუკიას ბაღამდე დაიგო ქვაფენილი და ბეჭდური ასფალტი.

## რესურსები ინტერნეტში
* ბუკიას ბაღის რეკონსტრუქცია დასრულდა

კატეგორია:თბილისის ბაღები და პარკები
ჩარდახლი (მრავალმნიშვნელოვანი)

**ჩარდახლი** შეიძლება აღნიშნავდეს:

*ჩარდახლი  — სოფელი აზერბაიჯანში, გუბადლის რაიონში.
*ჩარდახლი  — სოფელი აზერბაიჯანში, ტერტერის რაიონში.
*ჩარდახლი  — სოფელი აზერბაიჯანში, შამქორის რაიონში.
*ჩარდახლი — სოფელ ჩანლიბელის ძველი სახელწოდება.
რეპნი-I

**რეპნი-I** () — ყორღანული სასაფლაოების კომპლექსი. მდებარეობს მდინარე ჩრდილოეთის დონეცის მარჯვენა ნაპირზე, კამენსკის რაიონში, როსტოვის ოლქი, რუსეთის ფედერაცია.

## ისტორია 
2000 წელს მკვლევრებმა გამართეს არქოლოგიური გათხრები ყოღანული სასაფლაოს ტერიტორიაზე სახელწოდებით რეპნი-I. სასალაო წარმოადგენს ყორღანების გრძელ ჯაჭვს, რომელიც მდებარეობს მდინარეების ჩრდილოეთის დონეცისა და ლიხაიას წყალგამყოფზე. არქეოლოგიური გათრების შედეგად ორგანიზატორებმა შეძლეს შეესწავლათ რამდენიმე ყორღანი. სამი მათგანი მიეკუთვნება ე. წ. „გრძელი“ ყორღანების ჯგუფს და აგებულია ერთნაირი სტილით -  სიგრძე მეტია სიგანეზე ორჯერ. ქვის კედლებით დაფარულია ყორღნის აღმოსავლეთი ნაწილები. სამივე ობიექტი შეიქმნა ერთი და იმავე არქიტექტურული პრინციპებით.

ასევე აღმოჩენილია მეოთხე ყორღანი, მაგრამ იგი საჭიროებს სტრატიგრაფიულ და პლანიგრაფიულ დაკვირვებას. დეტალური გამოკვლევის დროს აღმოაჩინეს, რომ ნაყარი მასალა შეიცავდა ნეშომპალასა და თიხის ფენებს. მკვლევარებმა გამოთქვეს ვარაუდი, რომყორღანი გამოიყენებოდა საგვარეულო სამარხის დანიშნულები. 

შეისწავლეს  ძელური კულტურის შვიდი სამარხი. დაკრძალვა ხდებოდა სწორკუთხა ორმოებში. ინვენტარებს შორის აღმოჩენილია სხვადასხვა სახის ჭურჭელი. დასასაფლავებლად გამოყენებულია ყორღანის სამხრეთ-დასავლეთი ნაწილი და მოტავსებულია დიდი მიწაყრილის ქვეშ. არსებობს ვარაუდი, რომ სამარხი შექმნილია დროის მცირე მონაკვეთში. ზოგიერთი მათგანი სინქრონულადაა განლაგებული, ზოგიერთი ინდივიდუალური ან ჯგუფურია. ყორღანებს შორის აღმოჩენილია ერთ-ერთი მიწაყრილი, რომელიც განეკუთვნება გვიანი ბრინჯაოს ხანას.

## რესურსები ინტერნეტში
* Курганы эпохи поздней бронзы могильника Нижнеясиновский II, 2013 год. В. В. Потапов 

## სქოლიო
კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები
თათრიშვილები

**თათრიშვილები** — ქართული გვარი.

გვარის ფუძეა საკუთარი სახელი თათრა, თათარა. თათარა მომდინარეობს სხვა ტომის, თათრის სახელწოდებიდან. ამგვარად ნაწარმოები გვარებია: არაბიძე, ოსაძე, ჩერქეზია. გადმოცემის მიხედვით, თათარაშვილების ადრინდელი გვარი ქავთარაძე იყო. ერთ-ერთი ქავთარაძე თათრებს მთიულეთიდან გაუტაცებიათ. დიდი ხნის შემდეგ მას ტყვეობიდან დაუღწევია თავი და მცხეთაში დასახლებულა. ამის გამო მის შთამომავლებს გვარად თათრიშვილი, მოგვიანებით კი თათარაშვილი მიუღიათ. ისინი სოფელ დიდ დაღეთში ცხოვრობდნენ. კუმისიდან დიდ ენაგეთში საცხოვრებლად გადასულა მიხეილ ჯაშიაშვილის სიძე, პაშა თათარაშვილი.

ამავე ძირისაა გვარები: თათარაძე, თათარაიძე.

საქართველოში 858 თათრიშვილი ცხოვრობს. 1537 – თათარაშვილი. 200 – თათარიშვილი. 

## რესურსები ინტერნეტში
* ქართული გვარების ისტორია
* იუსტიციის სახლის მონაცემები 

## სქოლიო
*
ნიდერლანდები 1956 წლის ზაფხულის ოლიმპიურ თამაშებზე

ნიდერლანდებიდან მელბურნის 1956 წლის ზაფხულის ოლიმპიურ თამაშებზე ერთადერთი სპორტსმენით იყო წარმოდგენილი, ეს იყო 68 წლის გადამდგარი პოლკოვნიკი ალექსის ფანჩულიძევი (ალექსი ფანჩულიძე). მან ამ ოლიმპიადაზე ცხენის გაწვრთნაში იასპარეზა და 36 მონაწილეს შორის 28-ე ადგილი დაიკავა.  აღსანიშნავია ის, რომ 1956 წლის ოლიმპიადა ორ სხვადასხვა კონტინენტზე ჩატარდა. ამის მიზეზია ის არის, რომ ავსტრალიის კანონმდებლობით, ცოცხალი ცხოველის ამ ქვეყანაში შესაყვანად მან ექვსთვიანი კარანტინი უნდა გაიაროს. ამის გამო ცხენოსანთა შეჯიბრის გამართვა მელბურნში შეუძლებელი გახდა. 1954 წლის 13 მაისის ათენში გამართულ სესიაზე საერთაშორისო ოლიმპიურმა კომიტეტმა ცხენოსანთა შეჯიბრის მასპინძელ ქალაქად სტოკჰოლმი აარჩია. ცხენოსანთა ასპარეზობები სტოკჰოლმში 1956 წლის 10-17 ივნისს გაიმართა, დანარჩენი ასპარეზობები მელბურნში მოგვიანებით გაიმართა. რადგანაც ნიდერლანდებმა ბოიკოტი გამოუცხადეს საბჭოთა კავშირს 1956 წელს უნგრეთში შეჭრის გამო. ცხენოსანთა ტურნირი ამ დროისთვის უკვე ჩატარებული იყო, ასე რომ, ნიდერლანდების სრულყოფილი ბოიკოტი მაინც არ შედგა. 

## ლიტერატურა
*პაატა ნაცვლიშვილი*, „ალექსი ფანჩულიძე - კიდევ ერთო ქართველი ოლიმპიელი“, „ოლიმპიელი“, №35, 2013. 

კატეგორია:ქვეყნები 1956 წლის ზაფხულის ოლიმპიურ თამაშებზე
კატეგორია:ნიდერლანდები ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
უცნობი ადამიანის ნაამბობი

**უცნობი ადამიანის ნაამბობი** () — ანტონ ჩეხოვის მოთხრობა, რომელიც 1893 წელს დაიწერა. პირველად, 1893 წლის თებერვალსა და მარტში, ჟურნალ „Русская мысль“-ის მე-2 და მე-3 ნომრებში გამოქვეყნდა. მცირედი ცვლილებებით შევიდა ადოლფ მარქსის მიერ გამოცემული ჩეხოვის თხზულებათა კრებულის მეექვსე ტომში.

## ისტორია
1880-იანების ბოლოს ჩეხოვს ახალი სიუჟეტის საინტერესო იდეა დაებადა. 1893 წლის მაისით დათარიღებულ წერილში, მან მწერალ ლიუბოვ გურევიჩს აცნობა, რომ „დავიწყე მუშაობა ნაწარმოებზე რომლის გამოცემასაც არ ვაპირებ“. ავტორმა თავიდანვე იცოდა, რომ ცენზურა მას არ გაუშვებდა. იდეას მწერალი 1891 წელს დაუბრუნდა და მომავალ ნაწარმოებს „ჩემი პაციენტის ნაამბობი“ უწოდა.

თხზულება 80-იანი წლების (ერთ-ერთი სავარაუდო სათაური – „ოთხმოციან წლებში“) ხალხს ეძღვნებოდათ. ნაწარმოების ჩანაფიქრი, რომლის მთავარი გმირიც ტერორისტი გახდა, იმ დროს სიმწვავით გამოირჩეოდა. ХIХ საუკუნის 80-იან წლებში რევოლუციური სახალხო ორგანიზაცია „Народная воля“-ს () საქმიანობა გრძელდებოდა, მიუხედავად 1881 წლის 1 მარტს მოწყობილი თავდასხმის შემდეგ ორგანიზაციის ხელმძღვანელობის განადაგურებისა. 1887 წლის აპრილში ა. ულიანოვისა და მისი თანამოაზრეების პროცესი მიმდინარეობდა, რომლებიც იმავე წლის მაისში სიკვდილით დასაჯეს. 1887 წლის ივნისში ორგანიზაციის წევრების გერმან ლოპატინისა და პოეტ პ. იაკუბოვიჩის პროცესი გაიმართა. სასამართლომ მათ სიკვდილით დასჯა მიუსაჯა, რომელიც მოგვიანებით კატორღით შეიცვალა. „უცნობი ადამიანის ნაამბობი“-ს შემოქმედებით იდეაში შესაძლოა ნაჩვენები ყოფილიყო რევოლუციური მოძრაობის მონაწილეთა ბედი, რომელთაც ჩეხოვი პირადად იცნობდა.

ჩეხოვის სიცოცხლეშივე მოთხრობა სერბო-ხორვატულ ენაზე ითარგმნა.

## ანალიზი
მთარგმნელმა ჰიუ აპლინმა თხზულება ტურგენევის ნაწარმოებებს შეადარა, ავტორებს, რომლებიც ქმნიან ქალურ პერსონაჟებს „დიდი ზნეობის სიწმინდით“. ლუი დე ბერნიერმა „უცნობი ადამიანის ნაამბობს“ შესანიშნავი ლიტერატურული ნაწარმოები უწოდა. 

ანატოლი ლუნაჩარსკი მწუხარებას გამოთქვამდა, რომ ჩეხოვმა აქტიურად მოქმედი გმირები არ წარმოაჩინა.

## ლიტერატურა 
ჟურნალი „Образование“, 1903, № 9, გვ. 85—91.

## სქოლიო
კატეგორია:ანტონ ჩეხოვის მოთხრობები
ალექსის ფანჩულიძევი

**ალექსის ფანჩულიძევი** (ალექსი ფანჩულიძე, დ. 18 სექტემბერი, 1888, პიატიგორსკი, რუსეთის იმპერია  — გ. 10 აპრილი, 1968, დიპენჰაიმი, ნიდერლანდები) — ქართული წარმოშობის ნიდერლანდელი მხედარი. იყო ნიდერლანდების ერთადერთი წარმომადგენელი 1956 წლის ზაფხულის ოლიმპიურ თამაშებზე, სადაც 28-ე ადგილი დაიკავა. აგრეთვე წარმოადგენდა რუსეთის იმპერიას 1912 წლის სტოკჰოლმის ოლიმპიადაზე მეორე ქართველ მხედართან —  სპირიდონ ჭავჭავაძესთან ერთად, თუმცა, ისინი სათადარიგო მხედრები იყვნენ და ასპარეზზე არ გამოსულან. 

## ლიტერატურა
*პაატა ნაცვლიშვილი*, „ალექსი ფანჩულიძე — კიდევ ერთო ქართველი ოლიმპიელი“, „ოლიმპიელი“, №35, 2013. 

კატეგორია:დაბადებული  18 სექტემბერი
კატეგორია:დაბადებული 1888
კატეგორია:გარდაცვლილი 10 აპრილი
კატეგორია:გარდაცვლილი 1968
ნურგულ იეშილჩაი

**ნურგულ იეშილჩაი** (; დ. 26 მარტი, 1976, აფიონ-ყარაჰისარის პროვინცია) — თურქეთის კინოსა და თეატრის მსახიობი.

## ბიოგრაფია
დაიბადა 1976 წლის 26 მარტს, თურქეთში, აფიონ-ყარაჰისარის პროვინციაში. სწავლის დამთავრების შემდეგ თეატრში შეასრულა რამდენიმე მთავარი როლი. თეატრიდან წამოსვლის შემდეგ გამოჩნდა სამ ყველაზე რეიტინგულ სერიალში. დებიუტი 2001 წლის „ჩანჩქერში“ შედგა. რამდენიმე ხნის შემდეგ მან ანტალიის კინოფესტივალზე მიიღო ჯილდო საუკეთესო მსახიობი ქალისთვის.

## პირადი ცხოვრება
2004 წელს ნურგული ცოლად გაჰყვა მსახიობ ჯემ ოზერს. 2005 წელს დაიბადა მათი შვილი ოსმან ნეჟათ ოზერი. მათმა ქორწინებამ დიდხანს ვერ გასტანა და 2010 წელს გაეყარნენ.

## ფილმები
## სერიალები
## რესურსები ინტერნეტში
*მსახიობის ბიოგრაფია

კატეგორია:თურქი მსახიობები
კატეგორია:დაბადებული 1976
კატეგორია:დაბადებული 26 მარტი
კატეგორია:ცოცხალი ადამიანები